
Leabhrán Eolais d’Iarrthóirí

	
Comórtas Oscailte chun Oifigeach Feidhmiúcháin a cheapadh (Grád IV) 



                        An dáta deiridh: 15:00 9 D. Fómhair 2026

 

Déan teagmháil le: Recruitment Plus, Hazel Whelan             qqi@rplus.ie




Stádas an Chonartha:
Tá Dearbhú Cáilíochta agus Cáilíochtaí (QQI) ag féachaint le dhá phost bhuana mar Oifigeach Feidhmiúcháin (Grád IV) a líonadh. Féadfar painéal a cheapadh ón gcomórtas seo do róil eile Ghrád IV a thiocfadh chun cinn san eagraíocht.

Táthar ag súil go mbeidh daoine a cheapfar ag leibhéal an Oifigigh Feidhmiúcháin in ann feidhmiú ag an leibhéal sin ar fud na heagraíochta agus d’fhéadfadh go n-aistreofaí isteach i bpoist OF eile in QQI ar bhonn rothlach iad ó am go chéile.  


Údarás:                          Dearbhú Cáilíochta agus Cáilíochtaí Éireann



Suíomh:                          25 – 27 Lána Denzille, Baile Átha Cliath 2

Mar gheall ar Dhearbhú Cáilíochta agus Cáilíochtaí (QQI)

Is é Dearbhú Cáilíochta agus Cáilíochtaí Éireann an ghníomhaireacht neamhspleách stáit atá freagrach as cáilíocht agus cuntasacht a chur chun cinn i seirbhísí oideachais agus oiliúna in Éirinn.  Tá roinnt feidhmeanna tábhachtacha ag QQI:
	An tÚdarás Cáílíochtaí


	I réimse na gcáilíochtaí, táimid freagrach as an CNC (An Creat Náisiúnta Cáilíochtaí) deich leibhéal a chothabháil. Is comhlacht dámhachtana muid, leis, agus déanaimid caighdeáin na ndámhachtainí a dhéanaimid sa CNC a shocrú agus a athbhreithniú.  Cuirimid comhairle ar fáil, leis, ar aitheantas do cháilíochtaí eachtracha in Éirinn agus ar aitheantas do cháilíochtaí Éireannacha thar lear. Foilsíonn QQI eolaire de sholáthraithe agus de dhámhachtainí an CNC.




	Dearbhú Cáilíochta


	Táimid freagrach as athbhreithniú a dhéanamh ar a éifeachtaí atá dearbhú cáilíochta i soláthraithe breisoideachais agus ardoideachais agus oiliúna, lena n-áirítear: 

· ollscoileanna, 
· institiúidí teicneolaíochta, 
· boird oideachais agus oiliúna (BOOnna)
 
Déanaimid cáilíocht soláthraithe sna hearnálacha príobháideacha breisoideachais agus ardoideachais agus oiliúna a dhearbhú, leis, agus ceadaímid cláir dá gcuid as a leanann dámhachtainí QQI. Údaraímid an marc TrustEd Ireland don ardoideachas agus do scoileanna mhúineadh an Bhéarla.
 




[bookmark: _Toc240019177][bookmark: _Toc240269134]Fís, Misean agus Luachanna QQI 

[bookmark: _Toc240019178]Fís

Táimid tiomanta d’fhís d’Éirinn ina dtairgtear deiseanna éagsúla breisoideachais agus ardoideachais ar ardchaighdeán, a chuireann ar chumas foghlaimeoirí a lánacmhainneacht a bhaint amach trí cháilíochtaí a bhfuil luach orthu go forleathan sa bhaile agus i gcéin a bhaint amach.
[bookmark: _Toc240019179]Misean

Cuirimid muinín agus iontaoibh an phobail chun cinn i gcáilíocht, ionracas agus dea-cháil chóras oideachais threasaigh na hÉireann trí: 
· iomláine an Chreata Náisiúnta Cáilíochtaí a chosaint, 
· eolas údarásach agus cuimsitheach faoi cháilíochtaí agus deiseanna foghlama a sholáthar;
· rialú agus treoir iontaofa a sheachadadh
· cáilíocht soláthraithe agus a gcuid clár a bhreisiú 
· tionchar a imirt ar athrú córais le léárgas agus anailísí. 
[bookmark: _Toc240019180]Luachanna 

Bunaímid ár gcur chuige i leith ár gcuid oibre féin agus an tslí a oibrímid lenár ngeallsealbhóirí ar luachanna soiléire. Creidimid go bhfuil freagracht i bpáirt againn le grúpaí eile chun muinín i gcáilíocht an oideachais agus na hoiliúna agus feabhsúchán leanúnach iontu a chinntiú. Creidimid gur fearr ár dtosaíochtaí agus ár gcuspóirí a bhaint amach trí chomhoibriú agus oibriú go cuiditheach lenár gcomhpháirtithe agus soláthraithe éagsúla. Is mór againn comhpháirtíochtaí ar mhaithe le leas frithpháirteach.
Geallaimid meas a léiriú ar oibiachtúlacht, trédhearcacht agus inbhuanaitheacht inár gcuid oibre. Is é sin an bonn lenár gcinnteoireacht agus lenár mbeartais, nósanna imeachta agus gníomhaíochtaí. Tá siad seo bunaithe ar fhianaise, agus ar dhea-chleachtas náisiúnta agus idirnáisiúnta, tá siad údarásach agus seoltar iad ar shlí ionraic atá trédhearcach agus trína gcothaítear muinín.
Geallaimid difríocht a dhéanamh dár gcomhpháirtithe, dár soláthraithe agus dár bpobail. Is mór againn an fhaisnéis, an léargas agus an tionchar -- an tslí a gcomhlíontar spriocanna agus cuspóirí as a leanann tionchar dearfach substaintiúil ar ár dtimpeallacht oibriúcháin.
Is eagraíocht muid atá ag foghlaim. Táimid tiomanta don nuáil agus don bharrmhaitheas.

[bookmark: _Toc240269135]Ag obair do Dhearbhú Cáilíochta agus Cáilíochtaí Éireann

Tugann gairm leis QQI deis uathúil chun seirbhísí agus rialáil thábhachtach a sholáthar ar fud na hearnála breisoideachais agus oiliúna agus san earnáil ardoideachais araon.  
Mar chomhlacht reachtúil, tá ár bpríomhfheidhmeanna leagtha amach sa dlí, ach déantar ár dtosaíochtaí straitéiseacha agus ár n-imscaradh acmhainní a chinneadh gach trí bliana inár ráiteas straitéise, ina gcuirtear coinníollacha comhshaoil san áireamh.   Cuimsíonn Ráiteas Straitéise 2025 - 2027 QQI mórchuid dúshlán don eagraíocht ar go leor slite. 
Tosaíocht straitéiseach – an Creat Náisiúnta Cáilíochtaí a chosaint don todhchaí
Tosaíocht straitéiseach – rialáil, treoirlínte, comhairle agus seirbhísí  iontaofa a sheachadadh
Tosaíocht straitéiseach – léargais, taighde agus anailís luachmhar ar fud an chórais a chomhroinnt
Tosaíocht straitéiseach – comhpháirtíochtaí náisiúnta agus idirnáisiúnta a dhoimhniú
Tosaíocht straitéiseach – eagraíocht athléimneach agus lúfar a chruthú
[bookmark: _Toc240019182]Sochair Fostaithe

Is mór againn ár bhfostaithe agus infheistímid ina sláinte, ina leas agus ina sábháilteacht ag an obair agus déanaimid soláthar do Chlár Cúnaimh d'Fhostaithe.  Soláthraímid tacaíocht agus spreagadh a theastaíonn don fhoireann chun go gcomhlíonfaidh sé/sí gach gealladh atá faoi/fúithi trí dheiseanna oideachais agus oiliúna. Seo an méid a thairgimid:
· Tuarastal iomaíoch le breiseanna bliantúla bunaithe ar scálaí tuarastail poiblí 
· Ballraíocht i Scéim Aoisliúntais
· Leas a bhaint as ár Scéim Saoire Bhreoiteachta
· 24 lá de shaoire bhliantúil
· Leas a bhaint as obair chumaiscthe
Bíonn teacht ag fostaithe ar na nithe seo a leanas, faoi réir riachtanais ghnó agus feidhmíocht shásúil:
· Scéim na bliana oibre giorraithe
· Polasaithe maidir le saoire teaghlaigh 
· An deis cur isteach ar shosanna gairme
· Deiseanna foghlama agus forbartha, lena n-áirítear saoire scrúduithe agus staidéir
Déanaimid soláthar don iliomad roghanna coigilte cánach do sholáthraithe iompair éagsúla. Táimid páirteach sa scéim Rothar chun na hOibre agus éascaímid roinnt asbhaintí árachais sláinte agus asbhaintí párolla eile. 

[bookmark: _Toc240019183]Marc KeepWell

Tá aitheantas faighte ag QQI ó IBEC as a dháiríre atáimid faoi fholláine na bhfostaithe.  Is aitheantas é an dámhachtain seo go dtugann an QQI tús áite d’fholláine na bhfostaithe i mbeartas na heagraíochta.  Thuilleamar áit ar an ngearrliosta in 2026 do cheithre chatagóír do na gradaim KeepWell: Best in Class: Ceannaireacht, Is Fearr sa Rang: Ionchuimsiú agus Muintearas, Is Fearr sa Rang: Talann, Tacaíocht agus Forbairt agus Cuideachta na Bliana (FBM).  Táimid mórtasach gur bhuamar Cuideachta na Bliana (FBM) don dara huair ó fuaireamar an creidiúnú.   

[bookmark: _Toc240019184][image: ]

Geallann QQI timpeallacht éagsúil a chruthú agus feidhmiú mar fhostóir comhdheiseanna.  Déanfar breithniú ar fhostaíocht d’iarratasóirí gan aird ar inscne, stádas pósta, stádas teaghlaigh, stádas sibhialta, claonadh gnéasach, reiligiún, aois, míchumas, cine, cúlra socheacnamaíoch ná ballraíocht den Lucht Siúil.

Gheofar tuilleadh eolais ar obair Dhearbhú Cáilíochta agus Cáilíochtaí Éireann ag www.qqi.ie

[bookmark: _Toc240019185][bookmark: _Toc240269136]Riachtanais
[bookmark: _Toc240019186][bookmark: _Toc240269137]Príomhchúraimí
[bookmark: _Toc240019187]Tá QQI ag féachaint le dhá phost bhuana mar Oifigeach Feidhmiúcháin a líonadh agus féadfar painéal d’iarrthóirí rathúla a bhunú.  
[bookmark: _Toc240019188]Is é príomhról an Oifigigh Fheidhmiúcháin cabhrú chun seirbhís éifeachtach éifeachtúil a sholáthar sa réimse dá sanntar é/í. Déanann Oifigeach Feidhmiúcháin anailís chriticiúil agus baineann sé/sí leas as dea-bhreithiúnas agus cinnteoireacht ar bhonn laethúil.
[bookmark: _Toc240019189]Bítear ag súil go nglacfaidh an tOifigeach Feidhmiúcháin freagracht as tascanna agus iad a chur i gcrích go sásúil trí phleanáil éifeachtach.  Is é cuspóir an róil tabhairt faoi phróiseáil deimhnithe agus cásobair riaracháin de réir nósanna imeachta seanbhunaithe, ionas go gcuirfear seirbhís chruinn ar fáil go tráthúil.  Ról éagsúil é ina dteastaíonn solúbthacht, an cumas spriocanna dochta ama a chomhlíonadh agus gealltanas i leith torthaí ar ardchaighdeán a sheachadadh, lena n-áirítear: 

	Cásbhainistíocht
	Gnáthcheisteanna CRM a chatagóiriú, a phróiseáil agus a fhreagairt, agus fadhbanna a chur ar aghaidh nuair is gá.

	Dearbhú Cáilíochta
	Taifid foghlaimeora a nuashonrú agus sonraí cruinne a choinneáil laistigh de chórais dheimhniúcháin.

	Rannpháirtíocht Páirtithe Leasmhara
	Freagra a thabhairt ar ghnáthcheisteanna ó fhoghlaimeoirí, ionaid oideachais agus oiliúna agus ó bhaill den phobal maidir le seirbhísí deimhniúcháin.

	Forbairt Próiseas agus Córas
	Nósanna imeachta aontaithe a chur i bhfeidhm agus aiseolas a thabhairt ar fhadhbanna oibríochtúla a thagann chun cinn le linn na gnáthphróíseála.

	Freagrachtaí Breise Rólshonracha
	· Tabhairt faoi ghnáth-thascanna próiseála deimhniúcháin, lena n-áirítear:
· tacú le sé rith deimhniúcháin bhliantúla QQI, lena n-áirítear, nuair is gá, deimhnithe a phriontáil, a chomhordú agus a dháileadh agus ceisteanna faoi phacáistí moillithe nó neamhsheachadta a fhreagairt.
· taifid dámhachtainí, deimhnithe athsholáthair agus doiciméid fíoraithe a eisiúint
· tacú le sealbhóirí dámhachtainí FET/QQI le linn thimthriall iarratais an CAO, lena n-áirítear freagairt a thabhairt ar cheisteanna gnáthaimh a bhaineann le deimhniúcháin, nuair is gá


· Iontrálacha neamhbhailí a ghlanadh agus taifid foghlaimeoirí a nuashonrú i gcomhréir le nósanna imeachta bunaithe





[bookmark: _Toc240019190][bookmark: _Toc240269138]Eolas agus Taithí Riachtanach

Ní mór d'iarrthóirí ar phost an Chúntóra Feidhmiúcháin:

· fianaise a sholáthar ina dtaispeántar gur féidir leo obair a bhainistiú go héifeachtach trí bhreithiúnais agus cinntí atá bunaithe ar fhianaise a dhéanamh, cuspóirí a chur in ord tosaíochta agus torthaí ar ardchaighdeán a sheachadadh 

· fianaise a thaispeáint ar eolas a fhorbairt, a thacú, a threorú agus a roinnt le daoine eile, cuntas teiste ar dhul i mbun oibre go neamhspleách agus freagracht a ghlacadh as tionscadail. 

· sárscileanna TF agus digiteacha a bheith acu, a bheith oscailte d'athruithe agus do nuálaíocht agus lándáiríre faoi eolas/scileanna a fheabhsú don todhchaí mar aon leis an gcumas faisnéis agus sonraí a cheistiú agus dúshlán a chur fúthu.

· a léiriú go bhfuil scileanna cumarsáide labhartha agus scríofa den scoth acu, sárscileanna comhoibrithe agus gur imreoirí foirne láidre iad ar féidir leo caidreamh a fhorbairt agus deiseanna feabhsúcháin a aithint laistigh d’fhoireann.

In éineacht leo siúd, beidh na nithe seo a leanas inmhianaithe:

· Cáilíocht ardoideachais, ar leibhéal 8 nó níos airde den CNC, de rogha.
· Eolas agus spéis i mbeartas agus i bhforbairt an bhreisoideachais agus an ardoideachais
· Taithí ar thaighde agus anailís 
· Taithí ar thionscadail a bhainistiú
· Eolas agus taithí ar chúrsaí riaracháin san earnáil phoiblí
· Scileanna láidre i scríobh agus i labhairt na Gaeilge.

[bookmark: _Toc240019191][bookmark: _Toc240269139]Príomhchoinníollacha Seirbhíse

Cuid I (Coinníollacha a bhaineann go sonrach leis an bpost seo)
[bookmark: _Toc492996345][bookmark: _Toc240019192]Pá 
Seo a leanas an scála tuarastail don phost seo:
[bookmark: _Toc240019193]€39,490, €41,672, €43,672, €45,424, €47,118, €49,406, €51,062, €52,762, (BFS 1) €54,366, (BFS 2) €56,015
(1) Tar éis seirbhís shásúil 3 bliana ag an uasmhéid.
(2) Tar éis seirbhís shásúil 6 bliana ag an uasmhéid.
	 
Féadfar breiseanna a dhámhadh faoi réir sheirbhís shásúil agus athruithe sna téarmaí agus coinníollacha maidir le breiseanna tuarastail sa Státseirbhís/Seirbhís Phoiblí i gcoitinne.

Féadfar an ráta pá a mhionathrú ó am go chéile ar aon dul le beartas pá an Rialtais.

Tuarastal:
Déanfar an ceapachán ar an scála tuarastail ag pointe atá ar aon dul le beartas pá reatha an Rialtais. Tosóidh iontrálaithe nua isteach sa státseirbhís nó san earnáil phoiblí, mar a shainítear iad i gCiorclán 18/2010, ar an gcéad phointe den scála tuarastail. 

Is féidir go mbeidh pá agus coinníollacha difriúla i bhfeidhm, má bhí an ceapaí ina státseirbhíseach nó ina sheirbhíseach poiblí roimh an cheapachán.

Obair Chumaiscthe: 
Tá polasaí oibre cumaiscthe ag QQI mar a roinneann ár bhfostaithe a gcuid ama idir freastal ar an ionad oibre agus oibriú go cianda.  Tá sé tábhachtach a chur san áireamh go gcaithfear critéir áirithe atá leagtha amach sa pholasaí oibre cumaiscthe a chomhlíonadh sula bhfaightear rochtain ar obair chumaiscthe.


Saoire Bhliantúil: 
24 lá oibre a bheidh sa tsaoire bhliantúil. Níl laethanta saoire phoiblí san áireamh ansin.

Uaireanta Tinrimh: 
Beidh na huaireanta oibre de réir ghnáthshocruithe QQI agus ionann le líon uaireanta nach lú ná 35 (glan ar shosanna) sa tseachtain.

Ní íocfar aon suim bhreise as tinreamh breise toisc go gclúdaíonn an ráta luach saothair aon tinreamh breise eisceachtúil a d'fhéadfadh a bheith de dhíth ó am go chéile.

[bookmark: _Toc240269140]Cuid II (Coinníollacha eile a bhaineann le daoine a cheapfaí sa phost seo)

1	Tionacht:  Ceapfar an t-iarrthóir a n-éireoidh leo i bpost buan i QQI.
 
Ní mór don té a cheapfar tréimhse phromhaidh a chomhlíonadh, a mhairfidh suas le 9 mí de ghnáth. Má bhíonn seirbhísí an cheapaí sásúil ó thaobh sláinte, iompar agus éifeachtúlacht i gcoitinne le linn na tréimhse promhaidh, ceapfar an duine sin ar bhonn buan ag deireadh na tréimhse. Má bhíonn an tseirbhís neamhshásúil, féadfar an ceapachán a fhoirceannadh uair ar bith le linn na tréimhse promhaidh. Féadfar an tréimhse phromhaidh a fhadú suas go 12 mhí má mheasann an bhainistíocht ag an QQI gur gá. Má theipeann ar cheapaí, a bhí ina ball foirne sular ceapadh iad ón gcomórtas seo, coinníollach an phromhaidh a shásamh, is iondúil go bpléifear filleadh ar an bpost roimhe. I gcás filleadh ar an bpost roimhe,  fillfidh an ball foirne ar fholúntas ag a iarghrád. 

2	Dualgais:   Beifear ag súil go gcomhlíonfaidh an ceapaí gach gníomh, dualgas agus oibleagáid a ghabhann leis an bpost (a d’fhéadfaí a leasú ó am go chéile).

3	Fostaíocht Lasmuigh den Eagraíocht Post lánaimseartha é seo agus ní mór don té a cheapfar aon bhaint le fostaíocht/leasanna gnó lasmuigh a sheachaint, más amhlaidh go bhfuil siad nó go bhféadfaidís a bheith i gcoimhlint. Ní mór soiléiriú a iarraidh ón lucht bainistíochta má tá amhras ann.

4	Saoire Bhreoiteachta: Is féidir saoire bhreoiteachta ar phá iomlán a cheadú faoi lánrogha Dhearbhú Cáilíochta agus Cáilíochtaí de réir nósanna imeachta bunaithe agus coinníollacha don tseirbhís phoiblí i gcoitinne.

5	Scor agus Aoisliúntas: Tairgfear téarmaí pinsin agus coinníollacha aoise pinsin na seirbhíse poiblí don té a cheapfar de réir na socruithe pinsin sa QQI ag brath ar stádas an té a cheapfar:

a)  I gcoitinne, beidh duine nach bhfuil aon stair seirbhíse poiblí inphinsin aici nó aige sna 26 seachtain roimh an cheapachán ina bhall den Scéim Pinsin Aonair Seirbhíse Poiblí (An Scéim Aonair) a thosaigh an 1 Eanáir 2013 (tagraíonn Alt 10 den Acht um Pinsin Seirbhíse Poiblí (Scéim Aonair agus Forálacha Eile) 2012 di);

b)   Beidh duine ar bith atá ar iasacht ina bhall i gcónaí de scéim pinsin na máthairchuideachta agus bunófar an tuarastal inphinsin ar a ghrád nó a grád substaintiúil .i. an grád ag a bhfuil an duine sin fostaithe ina m(h)áthairchuideachta.

c) Duine ar bith a bhí ina bhall de “scéim pinsin seirbhíse poiblí atá ann cheana” mar a fhorléireofar san Acht um  Pinsin na Seirbhíse Poiblí (Scéim Aonair agus Forálacha Eile)  2012 agus nach gcáilíonn do bhallraíocht sa Scéim Aonair, beidh sé nó sí ina bhall de Scéim Pinsin Foirne QQI agus de Scéim Ghaolmhar na gCéilí agus na Leanaí;

d)  An uair a thairgfear an ceapachán, déanfaidh an QQI i gcomhar leis an Roinn Oideachais & Scileanna agus an Roinn Caiteachais Phoiblí & Athchóirithe, más gá, i bhfianaise stair fostaíochta Sheirbhís Phoiblí an té a cheapfar roimhe seo agus/nó stair fostaíochta eile), na téarmaí agus coinníollacha cuí  pinsin a chinnfidh a chuirfear i bhfeidhm go ceann thréimhse an cheapacháin. Ceanglaítear ar cheapaithe a stair iomlán seirbhíse poiblí a nochtadh. Cuirfear sonraí na bhforálacha cuí pinsin ar fáil nuair a chinnfear stádas an té a cheapfar;

e)  De réir fhorálacha an Achta um Aoisliúntas na Seirbhíse Poiblí (Forálacha Ilghnéitheacha). 2004, ní ceadmhach do bhaill foirne dul ar scor roimh a 65ú breithlá ach amháin más drochshláinte is cúis leis. Tá socruithe éagsúla scoir i bhfeidhm i gcás foireann a bhí fostaithe sa tseirbhís phoiblí roimh an Acht 2004 réamhluaite;

f)	Ba chóir aird a thabhairt ar na pointí seo a leanas:

	Fabhrú Pinsin: Beidh teorainn 40 bliain ar sheirbhís iomlán a áireamh i leith pinsin i gcás ina mbaineann an duine le níos mó ná scéim pinsin seirbhíse poiblí amháin atá ann cheana. Tháinig an Scéim Aonair,  dá bhforáiltear san Acht um Pinsin Seirbhíse Poiblí (Scéim Aonair agus Forálacha Eile) 2012, isteach le héifeacht an 28 Iúil 2012. Is féidir go mbeidh impleachtaí ann d’aon cheapaí a bhfuil cearta pinsin faighte aici/aige i bhfostaíocht seirbhíse poiblí roimhe seo.

	Laghdú Pinsin: Leathnaíodh laghdú pinsin faoin Acht um Pinsin na Seirbhíse Poiblí (Scéim Aonair agus Forálacha Eile) 2012 ionas go ndéantar laghdú ar phinsean seirbhíse poiblí duine ar bith a théann ar ais isteach i bhfostaíocht seirbhíse poiblí, fiú nuair is i réimse difriúil den tseirbhís phoiblí an fhostaíocht nua. Ach más amhlaidh go raibh an té a cheapfar fostaithe sa státseirbhís roimhe seo agus gur bronnadh pinsean air/uirthi faoi shocruithe deonacha luathscoir (seachas Scéim Dreasaithe Luathscoir (ISER) nó VER/VRS Fheidhmeannacht na Seirbhíse Sláinte, a chuireann an duine as an áireamh don chomórtas, mar a mhínítear thíos), beidh deireadh leis an teidlíocht ar íoc an phinsin sin ó dháta an athcheapacháin. Déanfar socruithe speisialta, áfach, chun seirbhís a thug an té an cheapaí roimhe seo a chur san áireamh  ar mhaithe le haon dámhachtain pinsin amach anseo dá gcáileodh an duine sin.

	Scéim Luathscoir do Mhúinteoirí na Roinne Oideachais agus Scileanna Imlitir 102/2007: Thug an Roinn Breisoideachais agus Ardoideachais, Nuálaíocht agus Eolaíochta isteach Scéim Luathscoir do Mhúinteoirí. Is coinníoll é den Scéim Luathscoir, ach amháin i gcásanna atá leagtha amach i bparaghraif 10.2 agus 10.3 den chiorclán reatha, agus sna cásanna sin amháin, má ghlacann múinteoir le scor luath faoi Shnáitheanna 1, 2 nó 3 den scéim seo agus má fhostaítear í nó é ina dhiaidh sin in aon cháil in aon réimse den earnáil phoiblí, cuirfear deireadh láithreach le híoc pinsin an duine sin faoin scéim. .Atosófar den phinsean a íoc, más ea, ar chríoch na fostaíochta sin nó ar 60ú breithlá an duine sin, cibé acu is déanaí, ach ar a atosú, bunófar an pinsean ar sheirbhís inríofa iarbhír an duine sin mar mhúinteoir (.i. ní chuirfear na blianta breise a deonaíodh roimhe seo san áireamh agus an íocaíocht pinsin á ríomh).

	Scor Drochshláinte: Cuir san áireamh go bhféadfadh pinsean duine a chuaigh ar scor ó chomhlacht státseirbhíse/seirbhíse poiblí ar chúiseanna drochshláinte a bheith faoi réir athbhreithniú de réir rialacha na scéime scoir drochshláinte laistigh den scéim pinsin na fostaíochta sin.

6	Asbhaint i leith PInsin: Tá an ceapachán seo faoi réir na hasbhainte maidir le pinsean de réir an Achta um Bearta Éigeandála Airgeadais ar Mhaithe le Leas an Phobail 2009. Gheofar tuilleadh eolais maidir le fadhbanna aoisliúntais seirbhíse poiblí ar an láithreán gréasáin seo a leanas:  http://per.gov.ie/pensions

7	Incháilitheacht chun dul san iomaíocht agus srianta áirithe ar incháilitheacht Riachtanais Saoránach. 
Ní mór d'iarrthóirí incháilithe a bheith i gceann de na grúpaí seo a leanas: 
1. Saoránaigh den Limistéar Eorpach Eacnamaíoch (LEE). Ballstáit an Aontais Eorpaigh mar aon leis an Íoslainn, an Iorua agus Lichtinstéin atá i gceist leis an LEE; nó

2. Saoránaigh de chuid na hEilvéise de bhua chomhaontú idir an tAontas Eorpach agus an Eilvéis ar shaorghluaiseacht daoine; nó 

3. Saoránaigh neamh-LEE atá ina chéile nó ina leanbh de shaoránach LEE nó Eilvéiseach agus a bhfuil víosa stampa 4 aige; nó

4. Duine a bhfuil cosaint idirnáisiúnta faighte aige faoin Acht um Chosaint Idirnáisiúnta 2015 nó aon bhall teaghlaigh atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó

5. Saoránaigh neamh-LEE ar tuismitheoir í/é de leanbh cleithiúnach atá ina shaoránach de bhallstát LEE nó den Eilvéis agus a bhfuil cónaí air nó uirthi ann agus a bhfuil víosa stampa 4 aici/aige.

Nóta maidir le saoránaigh an RA: Deimhníodh san idirbheartaíocht AE/Breatimeacht RA a cuireadh i gcrích le déanaí go bhfuil an Comhaontú Comhlimistéar Taistil le fada an lá idir an RA agus Éire gan athrú tar éis an Bhreatimeachta. Dá réir sin, tá saoránaigh na RA incháilithe chun  dul i mbun oibre agus cónaí in Éirinn gan srian agus, dá bharr sin, iarratas a dhéanamh chun dul isteach sa chomórtas seo i gcás ina gcomhlíonann siad na critéir incháilitheachta cáilitheachta eile go léir

8.	An Scéim Luathscoir Dreasaithe: Is coinníoll é den Scéim
um Luathscor Dreasaithe (ISER), mar atá leagtha amach in Imlitir 12/09 na Roinne Airgeadais, toirmeasc a bheith ar lucht scoir, faoin scéim sin, iarratas a dhéanamh ar phost eile san fhostaíocht nó san earnáil chéanna. Mar sin, ní ghlacfar le hiarratais ó dhaoine atá ag baint leas as an scéim sin.

9.	Ciorclán na Roinne Sláinte agus Leanaí (7/2010): Tugadh isteach le Ciorclán 7/2010 na Roinne Sláinte agus Leanaí den 1 Samhain 2010 Spriocscéim le haghaidh Luathscor Deonach (VER) agus Iomarcaíocht Dheonach (VRS). Is coinníoll den scéim VER é nach gcáileoidh daoine a bhaineann leas as an scéim le cur isteach ar athfhostaíocht san earnáil sláinte phoiblí nó san earnáil phoiblí i gcoitinne, nó i gcomhlacht a mhaoinítear go hiomlán nó go páirteach as cistí poiblí. Tá feidhm ag an gcosc céanna ar athfhostaíocht faoin scéim VRS ach ní mhairfidh an cosc ach go ceann seacht mbliana agus caithfidh an tAire Caiteachais Phoiblí agus Athchóirithe toiliú a thabhairt i gcás aon athfhostaithe ina dhiaidh sin.  Daoine a bhain leas as aon cheann den dá scéim sin, ní cháileoidh siad chun dul isteach sa chomórtas seo.

10.	Comhaontú Comhchoiteann: Íocaíochtaí Iomarcaíochta le Seirbhísigh Phoiblí
Le litir ón Roinn Caiteachais Phoiblí agus Athchóirithe dar dáta an 28 Meitheamh 2012 chuig Oifigigh Pearsanra, tugadh isteach, le héifeacht ó 1 Meitheamh 2012, Comhaontú Comhchoiteann a rinneadh idir an Roinn Caiteachais Phoiblí agus Athchóirithe agus Coiste Seirbhísí Poiblí an ICTU maidir le híocaíochtaí iomarcaíochta ex-gratia do sheirbhísigh phoiblí. Is coinníoll den Chomhaontú Comhchoiteann é nach mbeidh daoine a bhaineann leas as an gcomhaontú cáilithe lena n-athfhostú sa tseirbhís phoiblí in aon chomhlacht seirbhíse poiblí (mar a shainítear sna Beartais Éigeandála Airgeadais sna hAchtanna um Leas an Phobail 2009-2011) go ceann dhá bhliain ó fhoirceannadh na fostaíochta. Ina dhiaidh sin beidh toiliú an Aire Caiteachais Phoiblí, Seachadadh an Phlean Náisiúnta Forbartha agus Athchóirithe de dhíth sula n-athfhostaítear an t-iarrthóir. Daoine a bhain leas as an scéim seo agus a d’fhéadfadh áit a bhaint amach sa chomórtas seo, beidh orthu a chruthú go gcáilíonn siad chun an post a ghlacadh (deireadh a bheith tagtha leis an tréimhse neamhcháilitheachta) agus beidh toiliú an Aire de dhíth sular féidir glacadh le haon fhostaíocht le comhlacht seirbhíse poiblí.

11.	Dearbhú stair fostaíochta seirbhíse poiblí roimhe seo:
Iarrfar ar an iarrthóir rathúil a dhearbhú cibé ar bhain siad leas roimhe seo as scéim seirbhíse poiblí do luathscor dreasachtaithe agus/nó as an gcomhaontú comhchoiteann atá luaite thuas. Beidh ar iarratasóirí a dhearbhú, leis, cibé an bhfuil aon teidlíocht acu ar phinsean seirbhíse poiblí (atá á íoc nó atá forchoimeádta) ó aon fhostaíocht seirbhíse poiblí eile agus/nó an bhfuair siad íocaíocht in áit seirbhíse in aon fhostaíocht seirbhíse poiblí.

[bookmark: _Toc240269141][bookmark: _Toc492996348]An Próiseas Iomaíochta
[bookmark: _Toc240019196]Conas iarratas a dhéanamh:

Recruitment Plus a bheidh ag bainistiú an chomórtais seo. Ba chóir iarratas  dhéanamh tríd an bhfoirm oifigiúil iarratais  líonadh isteach agus a sheoladh chuig Eamonn Collins, Bainisteoir AD ag qqi@rplus.ie ag 15:00 9 Deireadh Fómhair 2026 ar a dhéanaí.

Ceanglófar ar iarratasóirí dearbhú mar atá tugtha i bparagraf 11 a sholáthar. Ní ghlacfar le hiarratais tar éis an dátá agus an t-am deiridh

[bookmark: _Toc492996349][bookmark: _Toc240019197]Modhanna Roghnúcháin

Is féidir iarrthóirí a ghearrliostú ar bhonn na faisnéise a chuireann siad ar fáil ar a bhfoirm iarratais mar chuid den phróiseas roghnúcháin

· Forchoimeádann QQI an ceart a cheangal ar iarrthóirí freastal ar an dara agallamh agus d'fhéadfaí tástáíl síceaméadrach a dhéanamh, má mheastar gur cuí.

· Teistiméireachtaí sásúla (ní dhéanfar teagmháil le teistiméirí gan comhaontú an iarrthóra a fháil roimh ré)

· Measúnú sásúil dearbhaithe sláinte
[bookmark: _Toc492996350][bookmark: _Toc240019198]Gearrliostú

De ghnáth is mó iarratas a fhaightear ar phost ná an líon is gá chun folúntais atá anois ann agus folúntais todhchaí sa phost seo a líonadh.  I gcás ina gcomhlíonann iarrthóir riachtanais cháilitheachta an chomórtais, más amhlaidh go gcuireann líon chomh mór sin isteach ar an gcomórtas nach mbeadh sé praiticiúil an uile iarrthóir a chur faoi agallamh, féadann QQI cinneadh a dhéanamh gan ach líon beag a chur faoi agallamh.  Maidir leis seo, déanann QQI soláthar le haghaidh próiseas gearrliostaithe chun grúpa a roghnú le cur faoi agallamh ar cosúil, bunaithe ar scrúdú ar na foirmeacha iarratais, gurb iad is oiriúnaí don phost. Scrúdóidh bord saineolaithe na foirmeacha iarratais i gcomparáid le critéir réamhshainithe bunaithe ar riachtanais an phoist. Ní hionann sin is a rá go bhfuil iarrthóirí eile mí-oiriúnach, nó éagumasach ar an bpost a dhéanamh, ach go bhfuil, ar an ócáid ​​seo, roinnt iarrthóirí, ar bhonn a n-iarratas, atá cáilithe níos fearr, agus/nó a bhfuil taithí níos ábhartha acu. Mar sin is é do leas é cuntas mionsonraithe agus cruinn ar do cháilíochtaí/taithí a chur ar fáil i d’iarratas.

Rúndacht

Faoi réir fhorálacha an Achta um Shaoráil Faisnéise, 2014, leasaithe, caithfear le gach iarratas mar iarratas faoi rún.


Eolas tábhachtach eile


Ní bheidh QQI freagrach as aon chostais a thabhóidh iarrthóirí.

Ní chiallaíonn sé, má ghlactar le duine isteach i gcomórtas, nó má fhaigheann sí/sé cuireadh chun agallaimh, go bhfuil QQI sásta go gcomhlíonann an duine sin riachtanais an chomórtais nó nach bhfuil sí/sé dícháilithe faoin dlí don phost agus ní aon ráthaíocht é go mbreithneofar an t-iarratas tuilleadh.  Tá sé tábhachtach, mar sin, go dtuigfeá gur ortsa an t-ualach a chinntiú go gcomhlíonann tú na riachtanais cháilitheachta don chomórtas sula dtagann tú chun agallaimh. Mura gcomhlíonann tú na bunriachtanais iontrála seo ach má thugann tú chun agallaimh, beidh tú ag tarraingt costais neamhriachtanacha ort féin.

Sula moltar iarrthóir ar bith a cheapadh sa phost seo, déanfaidh QQI gach fiosrú is dóigh atá riachtanach chun a fháil amach an bhfuil an t-iarrthóir oiriúnach. Ní féidir aon chinneadh deiridh a dhéanamh go dtí go mbeidh gach céim den phróiseas earcaíochta curtha i gcrích, agus níor chóir a mheas ná glacadh leis go bhfuil an cinneadh déanta.

Má dhiúltaíonn an té a mholtar don phost glacadh leis an bpost, nó tar éis glacadh leis, má fhágann sí/sé é nó má thagann folúntas breise chun cinn, féadfaidh QQI, faoina lánrogha féin, duine eile a roghnú agus a mholadh lena cheapadh, bunaithe ar thorthaí an phróisis roghnúcháin seo.
[bookmark: _Toc492996353][bookmark: _Toc240019200][bookmark: _Toc240269142]Oibleagáidí Iarrthóirí

Cuirtear in iúl d’iarrthóirí go ndícháileoidh canbhasáil agus go gcuirfear amach as an gcomórtas iad dá bharr.

Níor chóir d'iarrthóirí:

    faisnéis bhréagach a chur ar fáil go heolach nó go meargánta
    duine ar bith a chanbhasáil le spreagadh nó gan spreagadh
    cur isteach ar an bpróiseas nó dochar ar bith a dhéanamh dó

Ní ceadmhach do thríú páirtí iarrthóir a phearsanú ag céim ar bith den phróiseas.

Duine ar bith a sháraíonn ceann de na forálacha thuas nó a chabhraíonn le duine ar bith aon cheann de na forálacha thuas a shárú, beidh sé nó sí ciontach i gcoir.  Duine ar bith a fhaightear ciontach i gcion, dlífear fíneáil agus/nó téarma príosúnachta air/uirthi.

Anuas ar sin, i gcás ina raibh nó ina bhfuil duine a ciontaíodh i gcion ina iarrthóir sa phróiseas earcaíochta, ansin:

· i gcás nár ceapadh sa phost í/é, dícháileofar í/é mar iarrthóir; agus
·    i gcás inar ceapadh é/í tar éis an phróisis earcaíochta i dtrácht, géillfidh sé/sí an ceapachán sin.

Iarrthóireacht a mheas mar iarrthóireacht atá tarraingthe siar

Iarrthóirí nach dtagann chun agallaimh nó scrúdaithe eile san áit agus ag an am a shocróidh QQI, nó nach soláthraíonn fianaise a iarrann QQI orthu, nuair a iarradh é, maidir le haon ghnó atá bainteach lena n-iarrthóireacht, ní bheidh siad i dteideal aon bhreithnithe eile.



[bookmark: _Toc240269143]Seirbhís Cháilíochta do Chustaiméirí

Féachaimid le seirbhís ar ardchaighdeán a chur ar fáil dár gcustaiméirí uile. Má tá tú míshona, ar chúis ar bith, le gné ar bith den tseirbhís a fuair tú uainn, iarraimid ort é sin a chur in iúl don aonad nó don bhall foirne i dtrácht. Tá tábhacht leis seo mar go gcinntíonn sé go mbímid ar an eolas faoin bhfadhb agus gur féidir linn gníomhú chun an fhadhb a réiteach.

Déanann QQI measúnú cothrom ar gach iarratasóir bunaithe ar riachtanais an róil. Mar gheall ar an líon mór iarratas a fhaighimid do phoist, ní féidir linn aiseolas a thabhairt d’iarrthóirí nach bhfuil ar an ngearrliosta le haghaidh agallaimh. Má chuirtear ar an ngearrliosta thú le haghaidh agallaimh, agus mura n-éiríonn leat ina dhiaidh sin, is féidir leat aiseolas ó bhéal a iarraidh.

[bookmark: _Toc240269144]Na hAchtanna um Chosaint Sonraí, 1988 -- 2018
Comhlíonfaidh ár bpróisis earcaíochta uile na riachtanais reachtacha maidir le cosaint sonraí.
Nuair a gheofar d’fhoirm iarratais, cruthófar taifead faoi d’ainm, ina gcoinneofar mórchuid den fhaisnéis phearsanta a chuireann tú ar fáil. An bonn le do shonraí pearsanta a phróiseáil ná d’iarratas a phróiseáil don phost leis an QQI a ndearna tú iarratas air. 

Coinnítear an t-eolas sin faoi réir na gceart agus na n-oibleagáidí atá leagtha amach sna hAchtanna um Chosaint Sonraí, 1988 & 2018. 

Coimeádtar taifid/páipéir ar feadh tréimhse réasúnta agus diúscraítear ansin iad de réir ár sceidil Coinneála Taifead. 
[bookmark: _Toc240019202][bookmark: _Toc240269145]Ráiteas Príobháideachta an Iarratasóra  Rialtóir Sonraí - Dearbhú Cáilíochta agus Cáilíochtaí Éireann
Cuspóir na Próiseála 
Seolann QQI próisis earcaíochta chun folúntais san eagraíocht a líonadh. Agus iarratasóirí ag cur isteach ar na comórtais seo, iarrtar orthu raon doiciméad a chur isteach, m.sh. foirm iarratais, CV agus/nó litir chlúdaigh.
 
	Faighteoir/Comhroinnte le
	Cúis

	QQI HR
	Iarratais a fháil agus a admháil agus comhfhreagras a dhéanamh le hiarratasóirí  Is gá faisnéis áirithe le cur san áireamh i gconarthaí d’iarratasóirí a n-éiríonn leo


	Bord Roghnúcháin
	Faisnéis is gá don ghearrliostú agus don phróiseas agallaimh 


	Fostóir reatha
	Stair shaoire bhreoiteachta, stair shaoire agus seiceálacha teistiméireachtaí.



Foirm dhearbhaithe sláinte
Beidh sé riachtanach do gach iarratasóir rathúil, sula gceapfar é/í, foirm dhearbhaithe sláinte a chomhlánú. Bunaithe ar an bhfaisnéis a chuirtear ar fáil san fhoirm dhearbhaithe sláinte, féadfaidh QQI a mheas gur gá an t-iarratasóir a atreorú le haghaidh measúnú leighis réamhfhostaíochta ó sholáthraí leighis.  Déanfaidh QQI na socruithe sin agus cuirfidh sé tacaíochtaí ar fáil, nuair is comhréireach agus indéanta chun tacú leis an mball foirne ina ról.   


Teidlíochtaí na nIarratasóirí 
Aithníonn go bhfuil teidlíochtaí ag iarratasóirí agus tá na teidlíochtaí sin leagtha amach thíos. 

Rochtain 
· Féadfaidh iarratasóirí a gcuid sonraí a iarraidh agus a fháil uair ar bith agus cóip de na sonraí seo a iarraidh agus a fháil, i bhformáid leictreonach/inaistrithe. 

Léirscriosadh 
· Féadfaidh iarratasóirí léirscriosadh na sonraí atá i seilbh a iarraidh. 

Ceartú 
· Féadfaidh iarratasóirí ceartú a dhéanamh ar aon fhaisnéis mhícheart. 

Agóid 
· Féadfaidh iarratasóirí agóid a dhéanamh in aghaidh phróiseáil na faisnéise seo. 

Gearáin
Féadfaidh iarratasóirí gearán a dhéanamh lenár nOifigeach Cosanta Sonraí “OCS” (sonraí teagmhála thíos) agus/nó gearán a dhéanamh leis an údarás cuí – an Coimisiún um Chosaint Sonraí in Éirinn 

Sonraí teagmhála OCS QQI 
Ríomhphost: dpo@qqi.ie 

Nó 

Oifigeach Cosanta Sonraí 
Dearbhú Cáilíochta agus Cáilíochtaí Éireann
26 – 27 Lána Denzille
Baile Átha Cliath 2. 
D02 P299

Gheofar tuilleadh eolas ar chosaint sonraí: 

Ar shuíomh gréasáin an Choimisinéara Cosanta Sonraí – www.dataprotection.ie 

Déan teagmháil le hOifig an Choimisinéara Cosanta Sonraí ar an bhfón ar 1890 252231 nó le ríomhphost ar info@dataprotection.ie 

